**Mestna občina Novo mesto**,Seidlova cesta 1, 8000 Novo mesto, ki jo zastopažupan mag. Gregor Macedoni(v nadaljevanju: **naročnik**)

*matična številka: 5883288000*

*identifikacijska številka za DDV: SI 48768111*

*transakcijski račun pri UJP, Urad Novo mesto: SI56 011000100008585*

in

**\_\_\_\_\_\_\_\_\_\_\_\_\_\_\_\_\_\_\_**, ki ga zastopa direktor/ica \_\_\_\_\_\_\_\_\_\_ (v nadaljevanju: **izvajalec**)

*matična številka: \_\_\_\_\_\_\_\_\_\_\_*

*identifikacijska številka za DDV: \_\_\_\_\_\_\_\_\_\_\_*

skleneta naslednjo

**POGODBO**

**ZA IZVEDBO PROJEKTNO FINANČNEGA VODENJA ZA PROJEKT EIB ELENA MOBILITY SLOVENIJA ZA MESTNO OBČINO NOVO MESTO**

**SPLOŠNA DOLOČILA**

1. člen

(1) Predmet te pogodbe je izvedba projektno finančnega vodenja za projekt EIB ELENA Mobility Slovenija za Mestno občino Novo mesto.

(2) Podlaga za sklenitev pogodbe je odločitev naročnika o izbiri izvajalca za izvedbo predmeta javnega naročila »Izvedba projektno finančnega vodenja za projekt EIB ELENA Mobility Slovenija za Mestno občino Novo mesto« z dne \_\_\_\_\_\_\_\_\_\_\_\_\_\_, in sicer na podlagi predhodnega zbiranja ponudb v skladu z internim Pravilnikom o finančnem poslovanju Mestne občine Novo mesto, št. 007-0001/2023 z dne 10. 1. 2023, v katerem je bil kot najugodnejši izbran zgoraj navedeni izvajalec.

(3) Sestavni del pogodbe so:

* Projektna naloga za izvedbo projektno finančnega vodenja za projekt EIB ELENA Mobility Slovenija za Mestno občino Novo mesto vas številka: \_\_\_\_\_\_\_\_\_\_ z dne \_\_\_\_\_\_\_\_\_ (v nadaljevanju: projektna naloga),
* razpisna dokumentacija naročnika št. \_\_\_\_\_\_\_\_\_ z dne \_\_\_\_\_\_\_\_\_ z vsemi spremembami, dopolnitvami in pojasnili,
* ponudbena dokumentacija izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_,
* ponudbeni predračun izvajalca št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_.

 (4) V kolikor med to pogodbo in dokumenti, ki so del te pogodbe oziroma med samimi dokumenti obstaja kakšno neskladje oziroma nekonsistentnost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

(5) S to pogodbo naročnik naroča izvajalcu, izvajalec pa izvaja projektno finančno vodenje za projekt EIB ELENA Mobility Slovenija za Mestno občino Novo mesto.

# VSEBINA IN OBSEG POGODBENEGA DELA

2. člen

(1) S sklenitvijo te pogodbe naročnik naroča izvedbo storitev projektnega vodenja in koordinacije projekta EIB ELENA Mobility Slovenija v Mestni občini Novo mesto v obsegu do 1.550 ur za obdobje 12 mesecev od podpisa pogodbe.

Obseg storitev in ponudbe:

• Vodenje evidence finančnega stanja porabe sredstev mehanizma tehnične pomoči, ločeno po projektnih partnerjih in po vrsti porabe sredstev.

• Izračuni višine zahtevkov, urejanje pravnih podlag za izstavitev zahtevkov za projektne partnerje glede na dospele račune, priprava dodatnih pojasnil za izstavljene zahtevke.

• Priprava obdobnih finančnih poročil in planov po projektnih partnerjih ter sodelovanje pri pripravi ostalih poročil in dokumentov.

• Sodelovanje na srečanjih enote za izvajanje projekta, sodelovanje na internih sestankih, vezanih na izvajanje projekta.

• Komunikacija s finančno in računovodsko službo ter ostalimi zaposlenimi, ki sodelujejo pri izvajanju projekta.

• Prenos znanja in postopkov na zaposlene občinske uprave Mestne občine Novo mesto.

Ta dela se izvajalec zaveže opraviti v skladu s:

* to pogodbo,
* razpisno dokumentacijo,
* priloženo ponudbo št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_,
* obstoječo zakonodajo in veljavnimi tehničnimi pravilniki, normativi in standardi v RS ter pravili stroke.

### **POGODBENA CENA**

3. člen

(1) Izvajalec bo storitve obračunal na podlagi cen, navedenih v svoji ponudbi in specifikaciji ponudbe št. \_\_\_\_\_\_\_\_\_\_ z dne \_\_\_\_\_\_\_, ki je sestavni del te pogodbe.

(2) Pogodbena vrednost, v kateri so zajeta dela iz 2. člena te pogodbe, znaša:

**Izvedba projektno finančnega vodenja: \_\_\_\_\_\_\_\_\_\_\_\_\_\_\_\_\_\_\_\_\_ EUR**

**pogodbena cena (brez DDV): \_\_\_\_\_\_\_\_\_\_\_\_\_\_\_\_\_\_\_\_\_ EUR**

**DDV: 22% = \_\_\_\_\_\_\_\_\_\_\_\_\_\_\_\_\_\_\_\_\_ EUR**

**pogodbena cena (z DDV): \_\_\_\_\_\_\_\_\_\_\_\_\_\_\_\_\_\_\_\_\_ EUR**

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurov in \_\_/100 z DDV).

(3) Pogodbena cena vsebuje vse davke, prispevke, dodatke iz naslova delovnega razmerja ali druge dodatke v skladu s predpisi, takse, pristojbine, zavarovanja, garancije, dokazila in potrdila, meritve, poročila in druge stroške.

(4) Cena je nespremenljiva oziroma fiksna do izpolnitve vseh pogodbenih obveznosti. Pogodbena cena vsebuje tudi vrednost vseh nepredvidenih in presežnih del. V primeru spremembe obsega in vsebine pogodbenih del, ki bi pomenila dodatna dela, bosta pogodbeni stranki sklenili aneks k tej pogodbi.

### **NAČIN PLAČILA**

4. člen

(1) Izvajalec bo obračunal opravljeno delo naročniku na osnovi izstavljenega e-računa.

(2) Izvajalec bo naročniku za izvedene storitve izstavljal mesečne e-račune in sicer do 5. dne v mesecu za vse storitve, opravljene v preteklem mesecu. Priloga e-računu mora biti poročilo o opravljenih storitev in specifikacija ur opravljenih storitev.

(3) Naročnik je dolžan račun oz. situacijo v roku 15 dni po prejemu potrditi oziroma zavrniti. Rok plačila je 30 dni od prejema pravilno izstavljenega e-računa oz. situacije za opravljeno delo.

(4) Naročnik ima sredstva zagotovljena na proračunski postavki 2311056005, konto 402999.

### **POGODBENI ROKI IZDELAVE**

### 5. člen

(1) Izvajalec se obvezuje, da bo dela po tej pogodbi izvajal v obsegu, ki je določen v razpisni dokumentaciji naročnika ter skladno s svojo ponudbo z dne \_\_\_\_\_\_\_\_\_\_\_\_\_\_\_, na podlagi katere je bil izbran.

(2) Naročnik je dolžan pred pričetkom del po tej pogodbi izvajalca uvesti v delo v roku 5 dni po sklenitvi te pogodbe, kar pomeni, da mu je dolžan zagotoviti razpoložljivo dokumentacijo. Z izpolnitvijo pogojev iz tega odstavka se šteje, da je izvajalec uveden v delo in da mu je začel teči pogodbeni rok za dokončanje pogodbenih del oziroma obveznosti.

### (3) V primeru zamude rokov je izvajalec dolžan naročnika takoj pisno obvestiti o razlogih za zamujanje. Rok za izvedbo posameznih faz projektne dokumentacije se lahko spremeni samo iz utemeljenih razlogov. Sprememba rokov za nadaljevanje pogodbenih del se potrdi pisno v obliki aneksa k osnovni pogodbi pred nastopom zamude.

### **OBVEZNOSTI IZVAJALCA**

6. člen

(1) Izvajalec se zavezuje za naročnika dela po tej pogodbi izvršiti s skrbnostjo dobrega strokovnjaka in skladno s predpisi in veljavnimi standardi, ob upoštevanju vseh zahtev naročnika.

(2) Izvajalec se zaveže, da bo v času trajanja pogodbe izvajal vse storitve, kot sledi:

• Vodenje evidence finančnega stanja porabe sredstev mehanizma tehnične pomoči, ločeno po projektnih partnerjih in po vrsti porabe sredstev.

• Izračuni višine zahtevkov, urejanje pravnih podlag za izstavitev zahtevkov za projektne partnerje glede na dospele račune, priprava dodatnih pojasnil za izstavljene zahtevke.

• Priprava obdobnih finančnih poročil in planov po projektnih partnerjih ter sodelovanje pri pripravi ostalih poročil in dokumentov.

• Sodelovanje na srečanjih enote za izvajanje projekta, sodelovanje na internih sestankih, vezanih na izvajanje projekta.

• Komunikacija s finančno in računovodsko službo ter ostalimi zaposlenimi, ki sodelujejo pri izvajanju projekta.

• Prenos znanja in postopkov na zaposlene občinske uprave Mestne občine Novo mesto.

### **OBVEZNOSTI NAROČNIKA**

7. člen

(1) Naročnik se zavezuje, da bo:

* posredoval izvajalcu vse informacije, ki so potrebne za izvedbo storitev po tej pogodbi;
* plačeval izvedene storitve v dogovorjenih rokih.

**PODIZVAJALCI**

8. člen

Izvajalec bo dela, navedena v pogodbi, opravil sam, brez podizvajalcev. Izvajalec lahko vključi v izvedbo podizvajalca samo po predhodnem pisnem soglasju naročnika.

### **PREDSTAVNIKI POGODBENIH STRANK**

9. člen

Kot pooblaščeni predstavniki pogodbenih strank pri reševanju strokovnih in drugih vprašanj v zvezi s to pogodbo so določeni:

* za naročnika: \_\_\_\_\_\_\_\_\_\_\_\_\_\_\_\_\_
* za izvajalca: \_\_\_\_\_\_\_\_\_\_\_\_\_\_\_\_\_

**ZAMUDA IN POGODBENA KAZEN, ODPOVED POGODBE**

10. člen

(1) V primeru zamude, ki nastane po izključni krivdi izvajalca, je ta dolžan ta plačati pogodbeno kazen 2 ‰ (dva promila) od pogodbene vrednosti z DDV za vsak dan zamude, vendar največ 10 % (deset odstotkov) pogodbene vrednosti z DDV.

(2) V primeru, da ima naročnik zaradi zamude izvajalca stroške in škodo, ki presegajo pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo v višini, ki jo bo naročnik obračunal po prevzemu del, in sicer v 30 dneh od datuma prejema pisnega zahtevka naročnika.

(3) Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

(4) Naročnik ima pravico odstopiti od pogodbe:

* če izvajalec ne prične s pogodbenimi deli,
* če izvajalec ne izvaja pogodbenih del v dogovorjenih rokih,
* če izvajalec opravlja dela v nasprotju z določili pogodbe,
* če zaradi nestrokovno izvedenih pogodbenih del naročnik utrpi škodo,
* če odda dela podizvajalcem brez predhodnega soglasja naročnika,
* če brez soglasja naročnika te pogodbe zamenja strokovni kader,
* če ne izpolnjuje obveznosti iz te pogodbe.

(5) Izvajalec ima pravico do odstopa od pogodbe:

- če naročnik izvajalcu ne izroči podatkov, s katerimi razpolaga in so nujni za izvedbo dela.

(6) Odstop od pogodbe je pisen. Pogodba je odpovedana z dnem, ko nasprotna stranka prejme priporočeno obvestilo o odstopu od pogodbe.

(7) V primeru odstopa od pogodbe je izvajalec dolžan naročniku izročiti vso dokumentacijo, ki je nastala v času od sklenitve pogodbe in je zbrana pri izvajalcu.

(8) V primeru predčasnega prenehanja pogodbe zaradi vzrokov iz 4. odstavka tega člena naročnik plača izvajalcu za izvršena dela in material, istočasno pa ima pravico izvajalcu obračunati pogodbeno kazen v višini 10% pogodbene vrednosti z DDV, ter storjeno škodo, po splošnih načelih odškodninske odgovornosti, neodvisno od uveljavljanja pogodbene kazni.

**VIŠJA SILA**

11. člen

(1) Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Pogodbena stranka, na katere strani je višja sila nastala, je dolžna pisno obvestiti drugo pogodbeno stranko o nastanku in prenehanju višje sile in sicer v dveh delovnih dneh po nastanku oz. prenehanju le-te.

(3) Pogodbeni roki se lahko podaljšajo najmanj za dobo trajanja višje sile. Novi roki se dogovorijo pisno med sopogodbenikoma.

**ODPRAVA NAPAK**

12. člen

(1) Napake oziroma pomanjkljivosti izvedbe, ki jih ugotovi naročnik med izvajanjem storitve, mora izvajalec odpraviti takoj oziroma v roku za izvedbo naročila. V kolikor tega izvajalec ne opravi, sme naročnik napake oziroma pomanjkljivosti odstraniti na izvajalčev račun. Naročnik lahko zaradi napak oziroma pomanjkljivosti izvedbe na strani izvajalca odstopi od pogodbe v skladu določili 10. člena te pogodbe.

**PROTIKORUPCIJSKA KLAVZULA**

13. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke predstavniku ali posredniku naročnikov ali koordinatorja obljubil, ponudil ali dal kakšno nedovoljeno korist za:

* + pridobitev posla ali
	+ sklenitev posla pod ugodnejšimi pogoji ali
	+ opustitev dolžnega nadzora nad izvajanjem pogodbenih obveznosti ali
	+ drugo ravnanje ali opustitev, s katerimi je naročnikom ali koordinatorju povzročena škoda ali je omogočena pridobitev nedovoljene koristi predstavniku naročnikov ali koordinatorja, drugi pogodbeni stranki ali njenemu predstavniku, zastopniku, posredniku.

**KONČNE DOLOČBE**

14. člen

(1) Pogodbene stranke bodo morebitne spore, ki bi nastali pri izpolnjevanju obveznosti iz te pogodbe, reševale sporazumno. V nasprotnem primeru bo o sporu odločalo pristojno sodišče v Novem mestu.

(2) Pogodba je sklenjena z dnem podpisa obeh pogodbenih strank.

(3) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

(4) Izvajalec podatkov, do katerih bo prišel med opravljanjem pogodbenih del, brez pisnega soglasja naročnika ne sme razkriti tretjim osebam ali jih izkoriščati za svojo osebno uporabo.

(5) Pogodba je sestavljena v 2 (dveh) enakih izvodih, od katerih prejme naročnik en izvod, izvajalec drugi izvod.

|  |  |
| --- | --- |
| Naročnik:MESTNA OBČINA NOVO MESTOŽupan:mag. Gregor Macedoni Številka: Datum:  | Izvajalec:**\_\_\_\_\_\_\_\_\_\_\_\_\_\_**Direktor/ica:\_\_\_\_\_\_\_\_\_\_\_\_\_\_\_\_\_\_\_\_Številka: Datum:  |

Sestavni del pogodbe (po podpisu pogodbe):

* projektna naloga naročnika št. \_\_\_\_\_\_\_ z dne \_\_\_\_\_\_\_\_\_\_\_\_\_\_\_,
* ponudba izvajalca, št. \_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_,
* soglasja podizvajalcev,
* reference izvajalca,

|  |  |
| --- | --- |
|  |  |
|  |  |